Μαργαρίτα Στιούαρτ, κυρία του Όκιλτρι

Η Μαργαρίτα Στιούαρτ, Κυρία του Ότσιλτρι, αγγλ.: Margaret Stewart, Mistress of Ochiltree (απεβ. 1627) ήταν αυλική στο νοικοκυριό τής Άννας τής Δανίας στη Σκωτία, και φρόντιζε τα παιδιά της, τον πρίγκιπα Ερρίκο Φρειδερίκο, την πριγκίπισσα Ελισάβετ και τον Κάρολο (Α΄ τής Αγγλίας).

 Σταδιοδορμία 
Η Μαργαρίτα ήταν κόρη τού Ερρίκου Στιούαρτ 1ου κυρίου Μέθβεν και τής Τζάνετ Στιούαρτ, κόρης του Ιωάννη Στιούαρτ 2ου κόμη τού Άθολ και τής λαίδης Τζάνετ Κάμπελ.

Τα τρία αδέλφια της ήταν: ο Ερρίκος Στιούαρτ 2ος λόρδος Μέθβεν (απεβ. 3 Μαρτίου 1572), η Δωροθέα Στιούαρτ κόμισσα τού Γκάουρι, και η Ιωάννα Στιούαρτ κόμισσα τού Άργκαϊλ.

Η Μαργαρίτα Στιούαρτ ονομαζόταν «κυρία τού Όκιλτρι», αφότου παντρεύτηκε τον Ανδρέα Στιούαρτ κύριο τού Ότσιλτρι το 1567, μεγαλύτερο γιο τού Ανδρέα Στιούαρτ 2ου κυρίου Όκιλτρι και τής Αγνής Κάνινγκχαμ. Μετά το τέλος του το 1578, παντρεύτηκε τον Ούχτρεντ ΜακΝτάουαλ τού Γκάρθλαντ, αλλά εξακολουθούσε να ονομάζεται και να υπογράφει ως «Μαργαρίτα κυρία τού Όκιλτρι» ή «Μαργαρίτα, λαίδη Όκιλτρι». Η Μαργαρίτα Στιούαρτ, δεύτερη σύζυγος τού υπουργού Τζον Νοξ, ήταν η κουνιάδα της.

 Οικογένεια 
Τα παιδιά της σχημάτισαν δεσμούς στην αυλή, ειδικά ως κυρίες των τιμών στο νοικοκυριό τής Άννας τής Δανίας, όπου ήταν η μεγαλύτερη επί των τιμών. Ο δεύτερος γιος της, ο Ιωσίας Στιούαρτ, τάχθηκε με τούς αδελφούς επαναστάτες Φραγκίσκο Στιούαρτ 5ο κόμη τού Μπόθγουελ και τον Ηρακλή Στιούαρτ, αλλά έλαβε χάρη για την προδοσία του. Τα παιδιά της ήταν:

 Ανδρέας, έγινε ο 3ος λόρδος Όκιλτρι, και στη συνέχεια, με ανταλλαγή τίτλων, βαρόνος Κάστρου Στιούαρτ.
 Ιωσίας τού Μπόνινγκτον, ήταν υποστηρικτής τού Φραγκίσκου Στιούαρτ 5ου κόμη τού Μπόθγουελ. Το 1595 αποκάλυψε πληροφορίες στο Ιδιωτικό Συμβούλιο τής Σκωτίας σχετικά με μία ομάδα ή συμμαχία μεταξύ τού κόμη και των Καθολικών επαναστατών Βόρειων κόμητων.  Ήταν ο εκτελεστής και διαχειριστής των κτημάτων τής αδελφής του Ιωάννας Στιούαρτ, τής λαίδης Μπάργκανι και τού γιου της Θωμά Κένεντυ. 
 Μαρία (ή Μάρτζερι) (απεβ. 1606) ήταν κυρία επί των τιμών στο νοικοκυριό τής Άννας τής Δανίας. Παντρεύτηκε τον σερ Ρότζερ Άστον, Άγγλο ευνοούμενο τού Ιακώβου ΣΤ΄, ο οποίος τον είχε διορίσει κύριο τού θαλάμου το 1587 και το 1596 φύλακα τού Παλατιού Λίνλιθγκοου, όπου γεννήθηκαν δύο από τις κόρες της.
 Άννα, παντρεύτηκε τον Ανδρέα Κερ τού Φέρνιχερστ, ονομαζόμενο λόρδο Τζέντμπουργκ, ο οποίος ήταν Αρχηγός τής Βασιλικής Φρουράς.  Στον γάμο τού «νεαρού άρχοντα Φάρνιχερστ» τον Ιανουάριο τού 1585, το κρεβάτι τού βασιλιά έπιασε φωτιά. 
 Ιωάννα, επίσης δεσποινίδα των τιμών στο νοικοκυριό τής Άννας τής Δανίας, παντρεύτηκε τον Γκίλμπερτ Κένεντυ τον νεότερο, κύριο τού Μπάργκανυ. Ο γάμος εορτάστηκε στην αυλή με φαγητό και μουσική, και ο βασιλιάς Ιάκωβος τής έδωσε ρούχα.  Λέγεται ότι ο Ιάκωβος ΣΤ΄ ανάγκασε τον κύριο τού Μπάργκανυ να κανονίσει τον γάμο χωρίς προίκα, επειδή είχε ταχθεί με τους ιερείς τής εκκλησίας εναντίον του. Η βασίλισσα κανόνισε ένα δάνειο για την προίκα. 
 Μαργαρίτα, επίσης δεσποινίδα των τιμών στο σπίτι τής βασίλισσας, παντρεύτηκε τον Ιανουάριο τού 1596 τον σερ Ιωάννη Στιούαρτ τον νεότερο, κύριο τού Τράκεϊρ.  Ο γιος τους Ιωάννης Στιούαρτ τού Τράκεϊρ κληρονόμησε και διορίστηκε λόρδος Στιούαρτ τού Τράκεϊρ και κόμης τού Τράκεϊρ το 1633. 
 Μάρθα, παντρεύτηκε τον Νίκολας Ράδερφορντ από το Χάντλυ.

 Αναφορές 

Κατηγορία:Οίκος των Στιούαρτ